Õppekorraldusalane nõustamine.  - Üliõpilane saab nõu ja informatsiooni õppekorraldust puudutavates küsimustes oma instituudi/kolledži õppekorralduse spetsialistilt ja õppedirektorilt.  - Õppekorralduse spetsialist/õppedirektor annab nõu järgmistes küsimustes:  õppekava täitmine, vabade RKT õppekohtade täitmine,  vabaainete valimine, õppimine külalisüliõpilasena, praktikakorraldus, eriala/õppekava vahetus, õppetoetused, VÕTA, akadeemiline puhkus jtk.  - Nõu annavad ka kursusejuhendajad, tuutorid ja üliõpilasesinduse liikmed . Võimalus kasutada ka üliõpilaspsühholoogi abi ning pöörduda karjäärispetsialisti poole.    - Välismaale  õppima ja/või praktikale minemise sooviga tuleks esmalt pöörduda oma instituudi ERASMUS koordinaatori poole, seejärel ülikooli õppeosakonna ERASMUS koordinaatori poole (Külli Kõrgesaar, kylli.korgesaaremu.ee)    Õppekorraldust ja õppetööd puudutavates üldistes küsimustes nõustavad üliõpilasi ülikooli õppeosakonna töötajad.  Üliõpilasstaatusega ja õppetööga seotud tõendeid väljastab oma instituudi õppekorralduse spetsialist.  Kõik taotlused/avaldused sh akadeemilise puhkuse taotlus, tuleb esitada oma instituudi õppedirektorile nõusoleku saamiseks.  Eesti üliõpilaspileti ja ISIC kaardi väljastab üliõpilasesindus pärast seda, kui üliõpilane on immatrikuleeritud ülikooli.